AGE ส่งซิก Q1 รายได้แกร่ง ลุยโลจิสติกส์-ลิสซิ่ง แจกปันผลหุ้น-เงินสด รับทรัพย์ 17 พ.ค.นี้
AGE ส่งซิกไตรมาส 1/66 รายได้โตแกร่ง เมื่อเทียบกับงวดเดียวกันของปีก่อน สอดรับแผนการขยายธุรกิจแบบเชิงรุกทั้งธุรกิจถ่านหิน โลจิสติกส์ และลิสซิ่ง พร้อมแจกปันผลหุ้น-เงินสด กำหนดจ่ายปันผลวันที่ 17 พ.ค.66
AGE ส่งซิกไตรมาส 1/66 รายได้โตแกร่ง เมื่อเทียบกับงวดเดียวกันของปีก่อน สอดรับแผนการขยายธุรกิจแบบเชิงรุกทั้งธุรกิจถ่านหิน โลจิสติกส์ และลิสซิ่ง พร้อมแจกปันผลหุ้น-เงินสด กำหนดจ่ายปันผลวันที่ 17 พ.ค.66
19 เม.ย. 2566

นายพนม ควรสถาพร ประธานกรรมการบริหาร บริษัท เอเชีย กรีน เอนเนอจี จำกัด (มหาชน) หรือ AGE กล่าวว่า แนวโน้มรายได้ไตรมาส 1/2566 ยังคงแข็งแกร่ง เมื่อเทียบกับงวดเดียวกันของปีก่อน สอดรับแผนการขยายธุรกิจแบบเชิงรุกทั้งธุรกิจถ่านหิน โลจิสติกส์ และลิสซิ่ง
โดยภาพรวมทั้งปี 2566 มีโอกาสเติบโตต่อเนื่อง เตรียมประชุมผู้ถือหุ้นพร้อมแจกปันผลเป็นหุ้นในอัตรา 10 ต่อ 1 และปันผลเป็นเงินสด 0.2256 บาท โดยกำหนดจ่ายปันผลวันที่ 17 พ.ค.66 หากถ้ารวมปันผลพิเศษระหว่างกาลในช่วงเดือนธันวาคมปีที่แล้ว ซึ่งบริษัทจ่ายปันผลจำนวน 0.18 บาทต่อหุ้น เท่ากับว่ายีลด์การปันผลของบริษัทอยู่ที่ 12.8% ตอกย้ำสู่การเป็นผู้ดำเนินธุรกิจถ่านหินที่มีสิ่งอำนวยความสะดวกการขนส่ง และการดำเนินการครบวงจร